GALERIE FOTO Mesajul lui Dinamo înainte de ”finala” cu UTA Arad de duminică!
”Câinii” joacă pentru supraviețuirea în Superligă în ultima etapă din play-out.
Dinamo joacă duminică, de la ora 21:30 pe Stadionul ”Arcul de Triumf” din Capitală, ”finala” supraviețuirii în Superligă cu UTA Arad, în ultima etapă din play-out.
Vineri la prânz, Dinamo a postat un mesaj mobilizator pe Facebook:
”SUNTEM DATORI UNEI GENERAȚII DE LUPTĂTORI
Toți dinamoviștii, mai tineri sau mai experimentați, au fost datori să le insufle, celor ce vin din urmă, spiritul de Câine.
Suporterii au reușit cu brio, în vremuri gri sau negre, să-i facă pe cei mici să vadă Dinamo și să-l iubească dincolo de satisfacția efemeră a unui trofeu care încă strălucește.
Toți gladiatorii de ieri, crescându-i pe luptătorii de astăzi, și-au îndeplinit misiunea.
Pentru ei toți, noi suntem astăzi datori, la rândul nostru, să luptăm”.
Veste mare pentru Dinamo la Comisia de Recurs! Anunțul făcut cu două zile înaintea finalei cu UTA
Comisia de Recurs a judecat apelul făcut de Dinamo împotriva suspendării lui Hakim Abdallah.
Hakim Abdallah (26 de ani), atacantul lui Dinamo, era suspendat șase etape după un fault violent asupra lui Romario Benzar în meciul cu FC Botoșani, câștigat de moldoveni cu 2-1 pe 23 aprilie.
Comisia de Recurs a schimbat hotărârea și a redus suspendarea la doar două etape, astfel că Abdallah va fi apt pentru meciul cu UTA Arad, din ultima etapă a play-out-ului, duminică, de la 21:30.
"SC DINAMO 1948 SA vs CDE A LPF – Sancțiune disciplinară. Admite recursul. Desființează Hotărârea CDE nr. 139/30.04.2024. În temeiul art. 63.1. lit. a), raportat la art. 63.2.4 lit. a) teza 1 din Regulamentul Disciplinar, sancționează jucătorul Abdallah Hakim Djamel cu suspendare pentru două jocuri și penalitate sportivă de 10.000 lei.
Definitivă și executorie pe plan intern. Hotărârea poate fi atacată la TAS în termen de 21 zile de la comunicare. Pronunțată în ședință nepublică la sediul LPF, azi, 10.05.2024", se arată pe site-ul LPF.
Foto: Dinamo București
Urmăriți SPORT.RO și pe Google News